pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.จับมือ กลาโหม กทม. UHOSNET บูรณาการระบบส่งต่อ และสำรองเตียงรับผู้ป่วยโควิด-19
วันศุกร์ที่ 20 มีนาคม 2563
สธ.จับมือ กลาโหม กทม. UHOSNET บูรณาการระบบส่งต่อ และสํารองเตียงรับผู้ป่วยโควิด-19
กระทรวงสาธารณสุขจับมือกลาโหม กรุงเทพมหานคร และUHOSNET บูรณาการระบบส่งต่อและการบริหารทรัพยากรเตียงร่วมกัน รองรับผู้ป่วยโควิด – 19 ให้เพียงพอต่อจํานวนผู้ป่วย พร้อมมีแผนสํารองเปิดโรงพยาบาลสนามหรือใช้หอพักหรือโรงแรมในผู้ป่วยที่อาการไม่รุนแรง
กระทรวงสาธารณสุขจับมือกลาโหม กรุงเทพมหานคร และUHOSNET บูรณาการระบบส่งต่อและการบริหารทรัพยากรเตียงร่วมกัน รองรับผู้ป่วยโควิด – 19 ให้เพียงพอต่อจํานวนผู้ป่วย พร้อมมีแผนสํารองเปิดโรงพยาบาลสนามหรือใช้หอพักหรือโรงแรมในผู้ป่วยที่อาการไม่รุนแรง
วันนี้ (20 มีนาคม 2563) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ ให้สัมภาษณ์ถึงการเตรียมความพร้อมด้านการรักษา ระบบส่งต่อ และเตียงรองรับผู้ป่วยโควิด – 19 ว่า กระทรวงสาธารณสุขได้ร่วมกับภาคีเครือข่าย คณะแพทย์ศาสตร์ทุกแห่ง (UHOSNET) กลาโหม กทม. เตรียมความพร้อมทีมแพทย์ พยาบาล เจ้าหน้าที่ ตลอดจนขยายพื้นที่และบริการทางการแพทย์ที่เหมาะสม เพื่อการวินิจฉัยและตรวจทางห้องปฏิบัติการได้อย่างมีประสิทธิภาพ ระบบส่งต่อผู้ป่วย และบริหารเตียงร่วมกันอย่างรวดเร็วและทั่วถึง เบื้องต้นได้บริหารเตียงจากโรงพยาบาลสังกัดกระทรวงสาธารณสุข กทม. เครือข่าย UHOSNET กองทัพ และตํารวจ ได้ประมาณ 600 เตียง และพร้อมขยายอีก 1,000 เตียง มีเพียงพอรองรับผู้ป่วย และหากมีผู้ติดเชื้อเพิ่มขึ้นรวดเร็ว มีแผนสํารอง เช่น ระบบโรงพยาบาลสนาม หรือผู้ป่วยที่มีอาการไม่รุนแรงให้พักฟื้นในหอพัก หรือโรงแรมทั้งตึก โดยมีทีมแพทย์พยาบาลคอยติดตามและเฝ้าระวังอย่างใกล้ชิด
สําหรับการคัดกรองในเบื้องต้น โรงพยาบาลในสังกัดกระทรวงสาธารณสุขทั่วประเทศ ได้แยกคลินิกไข้หวัด (Fever and ARI clinic) บริการแบบเบ็ดเสร็จจุดเดียว ไม่ให้ปะปนกับผู้ป่วยทั่วไป เพื่อลดการแพร่กระจายเชื้อ
พร้อมกันนี้ ได้จัดทําแนวทางปฏิบัติไปในทิศทางเดียวกัน หากพบผู้ป่วยจะใช้ระบบห้องแยกโรคเฉพาะ เป็นไปตามมาตรฐานทางการแพทย์ ได้แก่ การจัดการสิ่งแวดล้อม เครื่องมือ อุปกรณ์การแพทย์และอื่นๆ ที่เกี่ยวข้อง ซึ่งจะเป็นระบบการรักษาที่ครบวงจร เพิ่มประสิทธิภาพการรักษาผู้ป่วยและความปลอดภัยของบุคลากรทางการแพทย์ โดยแนวทางปฏิบัติที่สําคัญที่สุดคือการป้องกันการแพร่กระจายของโรค
ขอให้ประชาชนยึดหลัก ล้างมือบ่อยๆ ด้วยน้ําและสบู่หรือแอลกอฮอล์เจล แยกอาหารชุดของตัวเอง ไม่ใช้ภาชนะร่วมกัน สวมหน้ากากอนามัยแบบผ้าเมื่ออยู่ในที่คนแออัด ออกกําลังกายให้ร่างกายแข็งแรง หากมีไข้ มีอาการระบบทางเดินหายใจ เช่น ไอ เจ็บคอ มีน้ํามูก ให้สวมหน้ากากอนามัย และรีบไปพบแพทย์ทันที
*************************** 20 มีนาคม 2563
รัฐบาลไทย-ข่าวทำเนียบรัฐบาล-​นายกรัฐมนตรีแสดงความเสียใจต่อการเสียชีวิต ของผู้ป่วยจากเชื้อไวรัสโควิด-19
วันพุธที่ 25 มีนาคม 2563
​นายกรัฐมนตรีแสดงความเสียใจต่อการเสียชีวิต ของผู้ป่วยจากเชื้อไวรัสโควิด-19
​นายกรัฐมนตรีแสดงความเสียใจต่อการเสียชีวิต ของผู้ป่วยจากเชื้อไวรัสโควิด-19
วันนี้ (25 มีนาคม 2563) ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความเสียใจกับญาติและครอบครัวผู้เสียชีวิตจากเชื้อไวรัสโควิด 19 ทั้งสิ้น 4 ราย ขอให้มั่นใจว่าทีมแพทย์ให้การดูแลรักษาอย่างเต็มที่แล้ว และมอบหมายหน่วยงานที่เกี่ยวข้องเข้าไปให้คําแนะนํา ช่วยเหลือเยียวยาแก่ครอบครัวผู้เสียชีวิตแล้ว
โฆษกประจําสํานักนายกรัฐมนตรี ยังย้ํา ขณะนี้ รัฐบาลได้ดําเนินมาตรการอย่างเข้มข้นในการสกัดการแพร่ระบาดของเชื้อไวรัสโควิด 19 และขอประชาชนปฏิบัติตามมาตรการและดูแลตนเองอย่างเข้มงวด สําหรับ การดูแลรักษา ผู้ป่วยติดเชื้อ ผู้ติดเชื้อ ทางสาธารณสุขและการแพทย์ให้การรักษาดูแลอย่างเต็มที่ ที่สําคัญขอให้ประชาชนติดตาม รับฟังข่าวสารผ่านช่องทางประชาสัมพันธ์ของรัฐบาล เช่น การแถลงข่าวประจําวันที่ศูนย์แถลงข่าวโควิด-19 ทําเนียบรัฐบาล ที่มีข้อมูลเผยแพร่รอบด้าน ทันสถานการณ์ และทางช่องทางอื่นของรัฐบาลที่เชื่อถือและถูกต้อง
.........
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานการประชุมเชิงปฏิบัติการเพื่อจัดทำแผนงานรองรับแผนปฏิรูปประเทศ ระยะ 5 ปี และยุทธศาสตร์ชาติ 20 ปี
วันศุกร์ที่ 13 กรกฎาคม 2561
รมว.ดิจิทัลฯ เป็นประธานการประชุมเชิงปฏิบัติการเพื่อจัดทําแผนงานรองรับแผนปฏิรูปประเทศ ระยะ 5 ปี และยุทธศาสตร์ชาติ 20 ปี
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธาน “การประชุมเชิงปฏิบัติการเพื่อจัดทําแผนงาน/โครงการของกระทรวงดิจิทัลเพื่อเศรษฐกิจและสังคม รองรับแผนปฏิรูปประเทศ ระยะ 5 ปี และยุทธศาสตร์ชาติ 20 ปี” โดยสํานักงานปลัดกระทรวงดิจิทัลฯ จัดขึ้น เพื่อให้ผู้บริหารและเจ้าหน้าที่ทุกหน่วยงานในสังกัดกระทรวงฯ ได้แสดงความคิดเห็นและร่วมกันพิจารณาแผนงาน/โครงการสําคัญ ตามแผนปฏิรูปประเทศ 11 ด้าน ระยะ 5 ปี และเพื่อนําไปสู่การจัดทําแผนแม่บทภายใต้ยุทธศาสตร์ชาติ 20 ปี 6 ด้าน ของกระทรวงดิจิทัลฯ ทั้งยัง เป็นการเสริมสร้างการทํางานร่วมกันเป็นทีมก่อให้เกิดการประสานสามัคคีภายในกระทรวงฯ ซึ่งการประชุมฯในครั้งนี้ ถือเป็นการระดมความคิดเห็นจัดทําแผนงาน และโครงการสําคัญ ให้สอดคล้องกับยุทธศาสตร์ชาติ 20 ปี และแผนปฏิรูปประเทศ 11 ด้าน กําหนดประเด็นไว้ในส่วนที่กระทรวงดิจิทัลฯเกี่ยวข้อง เพื่อให้เกิดการสอดรับกับนโยบายของรัฐบาล และแผนพัฒนาดิจิทัลเพื่อเศรษฐกิจและสังคม รวมทั้งเป็นไปตามกฎหมายที่กระทรวงฯเกี่ยวข้องกําหนด เพื่อเป็นประโยชน์แก่ประเทศชาติและประชาชนต่อไป เมื่อวันที่ 13 กรกฎาคม 2561 ณ โรงแรมไมด้า ทวารวดี แกรนด์ นครปฐม อําเภอเมือง จังหวัดนครปฐม
*********************
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ มอบใบสัมฤทธิบัตรแก่ผู้สำเร็จการศึกษาหลักสูตร “ผู้นำยุคใหม่เพื่อการส่งเสริมเศรษฐกิจดิจิทัล (Young Digital CEO) รุ่นที่ 1”
วันจันทร์ที่ 23 กันยายน 2562
ปลัดกระทรวงดิจิทัลฯ มอบใบสัมฤทธิบัตรแก่ผู้สําเร็จการศึกษาหลักสูตร “ผู้นํายุคใหม่เพื่อการส่งเสริมเศรษฐกิจดิจิทัล (Young Digital CEO) รุ่นที่ 1”
ปลัดกระทรวงดิจิทัลฯ มอบใบสัมฤทธิบัตรแก่ผู้สําเร็จการศึกษาหลักสูตร “ผู้นํายุคใหม่เพื่อการส่งเสริมเศรษฐกิจดิจิทัล (Young Digital CEO) รุ่นที่ 1”
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานมอบใบสัมฤทธิบัตรแก่ผู้สําเร็จการศึกษาหลักสูตร “ผู้นํายุคใหม่เพื่อการส่งเสริมเศรษฐกิจดิจิทัล (Young Digital CEO) รุ่นที่ 1” โรงแรมมิราเคิล แกรนด์ คอนเวนชัน กรุงเทพฯ เมื่อวันที่ 19 กันยายน 2562 จัดโดยสํานักงานส่งเสริมเศรษฐกิจดิจิทัล (DEPA) จัดอบรมหลักสูตรดังกล่าว ภายใต้แนวคิด "Thailand's Opportunity for ASEAN Connectivity" ซึ่งปลัดกระทรวงดิจิทัลฯ ได้กล่าวแสดงความยินดีกับผู้ผ่านการอบรมที่เป็นผู้บริหารรุ่นใหม่ได้เล็งเห็นความสําคัญในการเตรียมความพร้อมสู่สังคมเศรษฐกิจดิจิทัล ถือเป็นกําลังสําคัญที่จะช่วยขับเคลื่อนองค์กร สังคม และประเทศไทยเข้าสู่ยุคเศรษฐกิจดิจิทัลอย่างเต็มรูปแบบ และหวังว่าทุกคนจะนําความรู้และประสบการณ์ที่ได้รับจากการอบรมครั้งนี้มาปรับใช้ เผยแพร่ และต่อยอด เพื่อเป็นการแลกเปลี่ยน ช่วยเหลือ ตลอดจนพัฒนาสังคมเศรษฐกิจไทยสู่ยุคดิจิทัลในที่สุด ทั้งนี้ ผู้สนใจสามารถติดตามรายละเอียด และข้อมูลต่าง ๆ สําหรับหลักสูตรผู้นํายุคใหม่เพื่อการส่งเสริมเศรษฐกิจดิจิทัล (Young Digital CEO) รุ่นที่ 2 ได้ทางเว็บไซต์ www.depa.or.th เร็ว ๆ นี้
************************
รัฐบาลไทย-ข่าวทำเนียบรัฐบาล-การประชุมคณะอนุกรรมการบริหารกองทุนยุติธรรม ครั้งที่ ๕/๒๕๖๒
วันศุกร์ที่ 2 สิงหาคม 2562
การประชุมคณะอนุกรรมการบริหารกองทุนยุติธรรม ครั้งที่ ๕/๒๕๖๒
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการบริหารกองทุนยุติธรรม ครั้งที่ ๕/๒๕๖๒
ในวันศุกร์ที่ ๒ สิงหาคม ๒๕๖๒ เวลา ๐๙.๐๐ น.
ณ ห้องประชุมกระทรวงยุติธรรม ๖ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะอนุกรรมการบริหารกองทุนยุติธรรม ครั้งที่ ๕/๒๕๖๒
เพื่อรับทราบสถิติการดําเนินการของกองทุนยุติธรรม
ผลการดําเนินการตามระยะเวลามาตรฐานระยะเวลางานบริการ
การบริหารการเงิน รายงานผลการตรวจสอบบัญชีกับสํานักงานยุติธรรมจังหวัด
รายงานผลการดําเนินงานด้านการสารสนเทศของกองทุนยุติธรรม
รวมทั้งรายงานผลการดําเนินการตามแผนบริหารความเสี่ยงประจําปีบัญชี ๒๕๖๒
และรายงานผลการดําเนินงานการประเมินผลทุนหมุนเวียนประจําปีบัญชี ๒๕๖๒
นอกจากนี้ ที่ประชุมได้พิจารณาเรื่องร่างระเบียบคณะกรรมการกองทุนยุติธรรม
ว่าด้วยการบริหารงานบุคคล พ.ศ. ....
พร้อมทั้งทบทวนแผนปฏิบัติการด้านการบริหารทรัพยากรบุคคลกองทุนยุติธรรมระยะยาว
ร่างแผนปฏิบัติการด้านการบริหารทรัพยากรบุคคลประจําปี ๒๕๖๓
ร่างรายงานประจําปีงบประมาณ ๒๕๖๑
และร่างคําสั่งแต่งตั้งคณะทํางานตรวจสอบคุณสมบัติผู้แทนเครือข่ายยุติธรรมชุมชน
ที่ยุติธรรมจังหวัดคัดเลือกในคณะอนุกรรมการให้ความช่วยเหลือประจําจังหวัด
โดยมี นายธวัชชัย ไทยเขียว รองปลัดกระทรวงยุติธรรม
นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม
พร้อมด้วยนางสาวมยุรี จําจรัส ผู้อํานวยการสํานักงานกองทุนยุติธรรม
และคณะอนุกรรมการบริหารกองทุนยุติธรรม เข้าร่วมประชุม
รัฐบาลไทย-ข่าวทำเนียบรัฐบาล-รมว.ทส. ร่วมประชุมคณะกรรมการนโยบายอวกาศแห่งชาติ ครั้งที่ 3/2563 โดยมี พล.อ.ประวิตร วงษ์สุวรรณ รองนายกรัฐมนตรีเป็นประธาน
วันพฤหัสบดีที่ 9 กรกฎาคม 2563
รมว.ทส. ร่วมประชุมคณะกรรมการนโยบายอวกาศแห่งชาติ ครั้งที่ 3/2563 โดยมี พล.อ.ประวิตร วงษ์สุวรรณ รองนายกรัฐมนตรีเป็นประธาน
วันนี้ เวลา 10.30 น. พล.อ.ประวิตร วงษ์สุวรรณ รอง นรม. เป็นประธานการประชุม คกก.นโยบายอวกาศแห่งชาติ ครั้งที่ 3/2563 โดยมี นายพุทธิพงษ์ ปุณณกันต์ รมว.ดศ. นายวราวุธ ศิลปอาชา รมว.ทส. และคุณหญิงกัลยา โสภณพณิช รมช.ศธ. เข้าร่วมประชุม ณ ห้องประชุม 301 ตึกบัญช
รมว.ทส. ร่วมประชุมคณะกรรมการนโยบายอวกาศแห่งชาติ ครั้งที่ 3/2563 โดยมีพล.อ.ประวิตร วงษ์สุวรรณ รองนายกรัฐมนตรีเป็นประธาน
วันนี้ เวลา 10.30 น.พล.อ.ประวิตร วงษ์สุวรรณ รอง นรม.เป็นประธานการประชุม คกก.นโยบายอวกาศแห่งชาติ ครั้งที่ 3/2563 โดยมี นายพุทธิพงษ์ ปุณณกันต์รมว.ดศ.นายวราวุธ ศิลปอาชา รมว.ทส. และคุณหญิงกัลยา โสภณพณิช รมช.ศธ. เข้าร่วมประชุมณห้องประชุม 301ตึกบัญชาการ 1ทําเนียบรัฐบาล
ที่ประชุม ได้เห็นชอบ (ร่าง)ประกาศ คกก.นโยบายอวกาศแห่งชาติ เรื่องหลักเกณฑ์ในระดับรัฐ เพื่อประกอบการพิจารณาอนุญาตให้ดาวเทียมต่างชาติให้บริการในประเทศเชิงพาณิชย์ พ.ศ....โดยให้ ดศ. นําเสนอต่อคณะกรรมการดิจิทัล เพื่อเศรษฐกิจและสังคมแห่งชาติ และค.ร.ม. พิจารณาเห็นชอบตามลําดับ ต่อไป และเห็นชอบ (ร่าง) พ.ร.บ.กิจการอวกาศ พ.ศ....ซึ่งจะก่อให้เกิดนโยบายและแผนการบริหารกิจการอวกาศของประเทศที่เป็นเอกภาพ และเป็นการยกระดับกฎหมายเพื่อผลักดันให้เกิดเศรษฐกิจอวกาศ (NewSpaceEconomy) รวมทั้ง ทําให้ประเทศไทยจะมีกลไกสอดคล้องกับพันธกรณีของไทยภายใต้ข้อบังคับของกฎหมายระหว่างประเทศด้านอวกาศ เพื่อช่วยปกป้องประชาชน กรณีเกิดอุบัติเหตุ และอุบัติภัยการด้านอวกาศที่มีผลกระทบต่อประชาชนทั้งนี้ที่ประชุมยังได้เห็นชอบให้เพิ่มผู้แทนจากกองทัพอากาศร่วมเป็นองค์ประกอบในคณะอนุกรรมการพัฒนากฎหมายอวกาศด้วย เพื่อเพิ่มประสิทธิภาพ และให้สอดคล้องกับภารกิจตามที่กฎหมายกําหนด
พล.อ.ประวิตรได้กําชับ คกก.ให้กํากับติดตาม และมอบหมายให้กระทรวง และหน่วยงานที่รับผิดชอบ เร่งรัดจัดทํานโยบายด้านอวกาศ และกฎหมายที่เกี่ยวข้องให้บรรลุผล เป็นรูปธรรมโดยเร็ว มีบทบาทนําในภูมิภาค และจะต้องคํานึงถึงประโยชน์ที่จะเกิดกับประชาชน และสาธารณะ อย่างทั่วถึงโดยเฉพาะการนําเทคโนโลยีอวกาศ มาใช้ เพื่อการพัฒนาประเทศ ทั้งด้านเศรษฐกิจสังคม และความมั่นคงของประเทศ ให้มีความยั่งยืน ต่อไป
รัฐบาลไทย-ข่าวทำเนียบรัฐบาล-การรถไฟแห่งประเทศไทยชี้แจงกรณีการแจกสิ่งของที่สถานีรถไฟยะลา [กระทรวงคมนาคม]
วันศุกร์ที่ 17 เมษายน 2563
การรถไฟแห่งประเทศไทยชี้แจงกรณีการแจกสิ่งของที่สถานีรถไฟยะลา [กระทรวงคมนาคม]
การรถไฟแห่งประเทศไทยชี้แจงกรณีการแจกสิ่งของที่สถานีรถไฟยะลา
ฉบับที่ 395/2563
การรถไฟแห่งประเทศไทยชี้แจงกรณีการแจกสิ่งของที่สถานีรถไฟยะลา
การรถไฟแห่งประเทศไทย (รฟท.) กระทรวงคมนาคม ชี้แจงกรณีตามที่ได้ปรากฏภาพข่าวในสื่อโซเชียลมีเดีย ของผู้ใช้นามว่า Jessada Denduangboripant เกี่ยวกับการบริจาคสิ่งของที่สถานีรถไฟยะลา จนทําให้เกิดการเบียดเสียด ซึ่งถือเป็นการไม่ปฏิบัติตามมาตรการเว้นระยะห่างทางสังคม (Social Distancing) เพราะจะทําให้เกิดการแพร่ระบาดของโรคติดเชื้อไวรัสโคโรนา 2019 (COVID–19) นั้น
รฟท. ได้ขอเรียนชี้แจงว่า กรณีที่มีการแจกสิ่งของให้กับประชาชนที่ได้รับความเดือดร้อนจากการแพร่ระบาดของโรคติดเชื้อไวรัส COVID–19 จนทําให้เกิดการเบียดเสียดจากการต่อแถวเพื่อรับสิ่งของ นั้น จากการสอบถามพนักงานที่สถานียะลา ซึ่งเป็นพนักงานที่ปฏิบัติการประจําอยู่ในพื้นที่ภาคใต้ ทราบว่า มีเจตนาที่ต้องการจะช่วยเหลือสังคม จากเหตุการณ์การแพร่ระบาดของเชื้อไวรัสดังกล่าว แต่เนื่องจากมีผู้มารอรับสิ่งของเป็นจํานวนมากกว่าที่ได้เตรียมการไว้ จึงทําให้เกิดภาพตามที่ปรากฏในสื่อโซเชียลมีเดีย
จากเหตุการณ์ดังกล่าว รฟท. ในฐานะหน่วยงานต้นสังกัดไม่ได้มีการสั่งการ หรือรับแจ้งการจัดกิจกรรมดังกล่าวแต่อย่างใด แต่ในฐานะเป็นหน่วยงานของรัฐและเป็นหน่วยงานที่ต้องให้บริการกับประชาชนต้องขออภัยกับเหตุการณ์ที่เกิดขึ้น ทั้งนี้ จะได้ทําการสอบสวนข้อเท็จจริงต่อไป พร้อมกันนี้ได้กําชับให้พนักงานกลุ่มดังกล่าว และพนักงานที่ปฏิบัติหน้าที่ประจําสถานีทุกคนให้ถือปฏิบัติตามมาตรการ Social Distancing และขอยืนยันเกี่ยวกับการปฏิบัติตามมาตรการดังกล่าวตามข้อกําหนด ฉบับที่ 1 ลงวันที่ 25 มีนาคม 2563 ซึ่งออกตามพระราชกําหนดการบริหารราชการในสถานการณ์ฉุกเฉิน พ.ศ. 2548 โดยขอให้พนักงานทุกคนถือปฏิบัติอย่างเคร่งครัดต่อไป
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นวิทยากรบรรยายเรื่อง “กระตุกต่อมเทคโนโลยี รับมือดิจิทัลพลิกโลก (Digital Disruption and Transformation)”
วันอังคารที่ 11 กันยายน 2561
รมว.ดิจิทัลฯ เป็นวิทยากรบรรยายเรื่อง “กระตุกต่อมเทคโนโลยี รับมือดิจิทัลพลิกโลก (Digital Disruption and Transformation)”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นวิทยากรบรรยายพิเศษเรื่อง “กระตุกต่อมเทคโนโลยี รับมือดิจิทัลพลิกโลก (Digital Disruption and Transformation)” ภายใต้โครงการสัมมนาของคณะกรรมาธิการการวิทยาศาสตร์ เทคโนโลยีสารสนเทศ และการสื่อสารมวลชน สภานิติบัญญัติแห่งชาติ เมื่อวันที่ 10 กันยายน 2561 ณ ห้องกมลทิพย์ 3 โรงแรมเดอะสุโกศล กรุงเทพฯ โดยงานดังกล่าวจัดขึ้น เพื่อเป็นเวทีแลกเปลี่ยนข้อมูลเกี่ยวกับทิศทางของเทคโนโลยีดิจิทัล สําหรับเตรียมการรองรับผลกระทบจาก Digital Disruption (สภาวะการเปลี่ยนแปลงที่เกิดจากเทคโนโลยีดิจิทัลทําให้เกิดรูปแบบธุรกิจขึ้นมาใหม่) รวมถึงการสร้างความตระหนักรู้ในการสร้างโอกาส เกิดการประยุกต์การใช้งานเทคโนโลยีดิจิทัล เพื่อเพิ่มประสิทธิภาพขององค์กรให้กับภาคเอกชนที่เกี่ยวข้อง ตลอดจนผู้มีบทบาทสําคัญในการพิจารณากฎหมาย พระราชบัญญัติ พร้อมนําข้อมูลและความคิดเห็นที่ได้มาประมวลและสรุปผล เพื่อนําเสนอหน่วยงานที่เกี่ยวข้องในการเตรียมการจัดทํานโยบาย และบัญญัติกฎหมายที่เกี่ยวข้องต่อไป ทั้งนี้ รมว.กระทรวงดิจิทัลฯ ได้กล่าวถึงการดําเนินงานผ่านโครงการต่างๆ ของกระทรวงฯ ที่ให้ความสําคัญกับการผลักดันการใช้ประโยชน์จากเทคโนโลยีดิจิทัลในการสร้างโอกาสให้กับประชาชน ซึ่งแต่ละโครงการของกระทรวงฯ เป็นการทํางานเชิงบูรณาการกับภาคส่วนต่างๆ ทั้งความร่วมมือระหว่างภาครัฐ ภาคเอกชน ความร่วมมือระหว่างประเทศ โดยทุกโครงการเป็นไปตามเป้าหมายการยกระดับเศรษฐกิจและสังคม เพื่อทําให้ประเทศไทยก้าวพ้นจากกับดักรายได้ปานกลาง
*********************
รัฐบาลไทย-ข่าวทำเนียบรัฐบาล-ดีอีเอส ร่วมพิธีถวายเครื่องราชสักการะและจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาฯ สมเด็จพระบรมราชชนนีพันปีหลวง ประจำปี 2563
วันพุธที่ 12 สิงหาคม 2563
ดีอีเอส ร่วมพิธีถวายเครื่องราชสักการะและจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาฯ สมเด็จพระบรมราชชนนีพันปีหลวง ประจําปี 2563
ดีอีเอส ร่วมพิธีถวายเครื่องราชสักการะและจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาฯ สมเด็จพระบรมราชชนนีพันปีหลวง ประจําปี 2563
เมื่อวันที่ 12 สิงหาคม 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) มอบหมายให้นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นผู้แทนถวาย เครื่องราชสักการะและวางพานพุ่ม พร้อมทั้งร่วมจุดเทียนถวายพระพรชัยมงคล น้อมรําลึกถึงพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2563 ณ บริเวณท้องสนามหลวง
*********************
รัฐบาลไทย-ข่าวทำเนียบรัฐบาล-รมว.ทส.ได้ให้การต้อนรับ Rt. Hon. Mark Field รัฐมนตรีต่างประเทศของเครือจักรภพประจำภาคพื้นเอเชียแปซิฟิก
วันศุกร์ที่ 5 มกราคม 2561
รมว.ทส.ได้ให้การต้อนรับ Rt. Hon. Mark Field รัฐมนตรีต่างประเทศของเครือจักรภพประจําภาคพื้นเอเชียแปซิฟิก
รมว.ทส.ได้ให้การต้อนรับ Rt. Hon. Mark Field รัฐมนตรีต่างประเทศของเครือจักรภพประจําภาคพื้นเอเชียแปซิฟิก
วันนี้( 4 มกราคม 2561) พลเอก สุรศักดิ์ กาญจนรัตน์ รัฐมนตรีว่าการรกระทรวงทรัพยากรธรรมชาติและสิ่งแวดล้อม ได้ให้การต้อนรับ Rt. Hon. Mark Field รัฐมนตรีต่างประเทศของเครือจักรภพประจําภาคพื้นเอเชียแปซิฟิก ณ ห้องประชุม ชั้น ๒๐ อาคารกระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-รอง นรม.และ รมว.กห. ต้อนรับการเข้าเยี่ยมคำนับของ. ประธานคณะเสนาธิการร่วม กองทัพสหรัฐอเมริกา ยืนยันสนับสนุนความร่วมมือทางทหารระหว่างกัน เพื่อความสงบของภูมิภาค
วันพฤหัสบดีที่ 8 กุมภาพันธ์ 2561
รอง นรม.และ รมว.กห. ต้อนรับการเข้าเยี่ยมคํานับของ. ประธานคณะเสนาธิการร่วม กองทัพสหรัฐอเมริกา ยืนยันสนับสนุนความร่วมมือทางทหารระหว่างกัน เพื่อความสงบของภูมิภาค
รอง นรม.และ รมว.กห. ต้อนรับการเข้าเยี่ยมคํานับของ. ประธานคณะเสนาธิการร่วม กองทัพสหรัฐอเมริกา ยืนยันสนับสนุนความร่วมมือทางทหารระหว่างกัน เพื่อความสงบของภูมิภาค
เมื่อ 7 ก.พ.61 พล.อ.ประวิตร วงษ์สุวรรณ รอง นรม.และ รมว.กห. ได้ต้อนรับการเข้าเยี่ยมคํานับของ พล.อ. Joseph F.Dunford, Jr. ประธานคณะเสนาธิการร่วม กองทัพสหรัฐอเมริกา และคณะ ณ ศาลาว่าการกลาโหม ในโอกาสเดินทางเยือนประเทศไทยอย่างเป็นทางการ ในฐานะแขกของกองทัพไทย เพื่อกระชับความสัมพันธ์ระหว่างกองทัพทั้งสองประเทศ
ทั้งสองฝ่ายได้หารือร่วมกัน ถึงความสัมพันธ์ที่เป็นทางการ ระหว่างไทยและสหรัฐฯ ที่มีพัฒนาการต่อเนื่องมา ครบ 200 ปี ในปี 61 โดย พล.อ. Joseph กล่าวถึงการเดินทางมาครั้งนี้ เพื่อกระชับความสัมพันธ์และความร่วมมือทางทหาร ควบคู่กับการเพิ่มพูนความสัมพันธ์ระหว่างผู้นําทางทหาร โดยสหรัฐยังคงให้ความสําคัญกับภูมิภาคและการรักษาสันติภาพ พร้อมทั้งตระหนักดีถึงความมุ่งมั่น ตั้งใจจริงของรัฐบาล ในการนําพาประเทศไปสู่การปกครองในระบอบประชาธิปไตย โดยยืนยันสนับสนุนและให้ความร่วมมือทางทหารมากขึ้น ทั้งการฝึก การศึกษาและการแลกเปลี่ยนการเยือนระหว่างกัน โดยเฉพาะพัฒนาการความร่วมมือในการฝึก Cobra Gold ที่มีมาอย่างต่อเนื่องยาวนาน แสดงถึงความสัมพันธ์ทางทหารที่แน่นแฟ้นร่วมกัน ซึ่งจะนําไปสู่ความร่วมมือที่ดี ทั้งด้านการเมือง เศรษฐกิจและสังคมร่วมกันในอนาคต
พล.อ.ประวิตร ได้กล่าวขอบคุณ พล.อ. Joseph ที่มั่นใจและให้เกียรติเดินทางมาเยือน เพื่อกระชับความสัมพันธ์ทางทหารระหว่างกัน ที่ผ่านมา สหรัฐฯสนับสนุนและให้ความช่วยเหลือทางทหารมาอย่างต่อเนื่อง โดยเฉพาะการฝึก Cobra Gold ที่มีพัฒนาการความร่วมมือกัน เป็นที่ยอมรับของประเทศต่างๆ พร้อมทั้ง ขอขอบคุณสหรัฐฯ ที่ให้ความเชื่อมั่นในการทําหน้าที่ของรัฐบาล ในการดูแลความสงบเรียบร้อยของประเทศตลอดระยะเวลากว่า 3 ปีที่ผ่านมา ซึ่งรัฐบาล มีความตั้งใจจริงและกําลังเดินหน้าตามกระบวนการประชาธิปไตย โดยจะทําหน้าที่ให้ดีที่สุด ในห้วงเวลาที่มีอยู่ ก่อนการเลือกตั้ง พร้อมกันนี้ ขอยืนยัน ที่จะสนับสนุนและให้ความร่วมมือทางทหารระหว่างกันมากขึ้น เพื่อความสงบของภูมิภาค
รัฐบาลไทย-ข่าวทำเนียบรัฐบาล-EXAT เชิญชวนผู้ใช้ทางพิเศษเปลี่ยนมาใช้บัตร Easy Pass ลดการแพร่การะจายไวรัสโคโรน่า [กระทรวงคมนาคม]
วันจันทร์ที่ 23 มีนาคม 2563
EXAT เชิญชวนผู้ใช้ทางพิเศษเปลี่ยนมาใช้บัตร Easy Pass ลดการแพร่การะจายไวรัสโคโรน่า [กระทรวงคมนาคม]
EXAT เชิญชวนผู้ใช้ทางพิเศษเปลี่ยนมาใช้บัตร Easy Pass ลดการแพร่การะจายไวรัสโคโรน่า
EXATเชิญชวนผู้ใช้ทางพิเศษเปลี่ยนมาใช้บัตรEasy Passในการผ่านทางแทนการใช้เงินสดเพื่อหลีกเลี่ยงการสัมผัสกับธนบัตรหรือเหรียญ ที่อาจจะเป็นแหล่งสะสมของเชื้อไวรัสโคโรน่าCOVID 19ซึ่งอาจจะทําให้เกิดการแพร่กระจายไปยังผู้ใช้ทางพิเศษเองหรือตัวพนักงานเก็บค่าผ่านทางพิเศษที่ปฏิบัติงานอยู่ในช่องเก็บค่าผ่านทาง
ด้วยความห่วงใยจากการทางพิเศษแห่งประเทศไทย
ทั้งนี้สามารถสมัครใช้บัตรEasy Passได้ที่ด่านเก็บค่าผ่านทางพิเศษทุกด่าน ทุกสายทางพิเศษ ( ยกเว้นทางพิเศษศรีรัช - วงแหวนรอบนอกฯ ) ระหว่างเวลา 05.00 - 22.00 น. หรือที่จุดพักรถสถานีบริการน้ํามันปตท.บางนา (ขาออก ) โดยใช้แค่บัตรประชาชนหรือสําเนาอย่างใดอย่างหนึ่งพร้อมเงินจํานวน 500 บาท ( ซึ่ง 500 บาทนี้คือเงินค่าผ่านทางทั้งหมดไม่มีค่าประกันบัตร )
นอกจากนี้ยังสามารถสมัครออนไลน์ผ่านTrue Money walletซึ่งจะจัดส่งบัตรEasy Passให้ถึงบ้าน
สอบถามรายละเอียดเพิ่มเติมโทร 1543 ตลอด 24 ชั่วโมง
รัฐบาลไทย-ข่าวทำเนียบรัฐบาล-ปลัดกระทรวงยุติธรรม บันทึกเทปโทรทัศน์รายการเดินหน้าประเทศไทย
วันจันทร์ที่ 16 มกราคม 2560
ปลัดกระทรวงยุติธรรม บันทึกเทปโทรทัศน์รายการเดินหน้าประเทศไทย
นายชาญเชาวน์ ไชยานุกิจ ปลัดกระทรวงยุติธรรม บันทึกเทปโทรทัศน์รายการเดินหน้าประเทศไทย ในประเด็น “กระทรวงยุติธรรมกับการช่วยเหลือลูกหนี้และประชาชนที่ไม่ได้รับความเป็นธรรม”
เมื่อวันจันทร์ที่ ๑๖ มกราคม ๒๕๖๐ เวลา ๑๔.๐๐ น.
นายชาญเชาวน์ ไชยานุกิจ ปลัดกระทรวงยุติธรรม
บันทึกเทปโทรทัศน์รายการเดินหน้าประเทศไทย
ในประเด็น “กระทรวงยุติธรรมกับการช่วยเหลือลูกหนี้และประชาชนที่ไม่ได้รับความเป็นธรรม”
โดยมีนางสาวปัฐมาภรณ์ หาญชาญชัย เป็นผู้ดําเนินรายการ
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-สธ.ขับเคลื่อนการแพทย์แผนไทยและสมุนไพรเพิ่มมูลค่าทางเศรษฐกิจ สร้างความมั่นคงด้านสุขภาพ
วันศุกร์ที่ 25 มกราคม 2562
สธ.ขับเคลื่อนการแพทย์แผนไทยและสมุนไพรเพิ่มมูลค่าทางเศรษฐกิจ สร้างความมั่นคงด้านสุขภาพ
กระทรวงสาธารณสุข ขับเคลื่อนการแพทย์แผนไทยและสมุนไพรเพิ่มมูลค่าทางเศรษฐกิจ สร้างความมั่นคงด้านสุขภาพ ตั้งเป้าหมายในปี 2565 ประชาชนเข้าถึงบริการการแพทย์แผนไทยร้อยละ 20 มูลค่าผลิตภัณฑ์สมุนไพรเพิ่มขึ้นเป็น 3.6 แสนล้านบาท นวดไทยสู่มรดกโลก
วันนี้ (25 มกราคม 2562) ที่กรมการแพทย์แผนไทยและการแพทย์ทางเลือก กระทรวงสาธารณสุข จ.นนทบุรี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยคณะผู้บริหาร ตรวจเยี่ยมและมอบนโยบายการดําเนินงานกรมการแพทย์แผนไทยและการแพทย์ทางเลือก พร้อมชมนิทรรศการพิกัดยา 3 สิ่ง ที่ใช้ดูแลสุขภาพ ปรับสมดุลธาตุในร่างกายแต่ละฤดู ได้แก่ พิกัดตรีผลา ฤดูร้อน แก้ไอขับเสมหะ เพิ่มภูมิต้านทานร่างกาย พิกัดตรีกฏุก ฤดูฝน แก้โรคทางลม ขับลม ขับเสมหะ และพิกัดตรีสาร ฤดูหนาว กระตุ้นการไหลเวียนของโลหิต เพิ่มความอบอุ่นร่างกาย
ศ.คลินิก เกียรติคุณ นพ.ปิยะสกลกล่าวว่า ประเทศไทย ได้ขับเคลื่อนงานปฏิรูปประเทศ ด้านการแพทย์แผนไทยและสมุนไพรเพื่อเศรษฐกิจ ต้องการให้สมุนไพรไทย ภูมิปัญญาไทยเพิ่มมูลค่าทางเศรษฐกิจ และสร้างความมั่นคงด้านสุขภาพ สําหรับในปี 2562 – 2565 จะเน้นให้ประชาชนเข้าถึงบริการการแพทย์แผนไทยร้อยละ 20 มูลค่าผลิตภัณฑ์สมุนไพรเพิ่มขึ้นเป็น 3.6 แสนล้านบาท และนวดไทยสู่มรดกโลก เพิ่มมูลค่าทางเศรษฐกิจ โดยพัฒนาวิชาการและหลักสูตรการศึกษา ส่งเสริมภูมิปัญญาการแพทย์แผนไทยและการแพทย์พื้นบ้านไทย พัฒนาคุณภาพมาตรฐานการบริการเป็นทางเลือกประชาชนในการดูแลสุขภาพ เชื่อมโยงในระบบบริการปฐมภูมิ จัดตั้งโรงพยาบาลแพทย์แผนไทยประจําภาค ยกระดับนวดไทยสู่สากล รวมทั้งอุตสาหกรรม สมุนไพรเพื่อเศรษฐกิจ ให้สมุนไพรไทยเป็นสินค้าที่ขายระดับโลกได้ โดยจัดทํา Big Data เชื่อมโยงข้อมูลผู้ปลูก ผู้ผลิต ผู้บริโภค ตลาดกลางสมุนไพรที่มีคุณภาพมาตรฐาน ตลาดกลางสมุนไพรออนไลน์ อุตสาหกรรมสารสกัดเช่น บัวบก ขมิ้นชัน ฟ้าทะลายโจร ไพล และกระชายดํา สมุนไพร สร้างความเชื่อมั่นประชาชนต่อผลิตภัณฑ์สมุนไพรและบริการการแพทย์แผนไทย รวมทั้งเร่งผลักดันพระราชบัญญัติผลิตภัณฑ์สมุนไพร พ.ศ. ... ซึ่งจะเข้าสู่การพิจารณาของสนช.เร็วๆ นี้
ด้านนพ.มรุต จิรเศรษฐสิริ อธิบดีกรมการแพทย์แผนไทยและการแพทย์ทางเลือก กล่าวว่า กรมการแพทย์แผนไทยฯ ได้ขับเคลื่อนสมุนไพรเพื่อเศรษฐกิจครบวงจร เพื่อเพิ่มมูลค่าจากวัตถุดิบและผลิตภัณฑ์สมุนไพรเป็น 3.6 แสนล้านบาทภายในปี 2564 และเป็นศูนย์กลางสมุนไพรของโลกในปี 2580 โดยดําเนินการตั้งแต่ต้นทางพื้นที่ปลูกสมุนไพร 5,500 ไร่ ต้องเป็นวัตถุดิบปลอดภัยและได้มาตรฐาน ขณะนี้มีพื้นที่ปลูกแล้ว 3,370 ไร่ โดยคัดเลือกและพัฒนาสายพันธุ์ แปรรูปวัตถุดิบเพิ่มมูลค่า การทําสัญญาซื้อขายผลผลิตล่วงหน้ากับเกษตรกรกลางทางผลิตภัณฑ์สมุนไพรมีคุณภาพ นวัตกรรมเพิ่มมูลค่า และลดต้นทุนการผลิต โดยส่งเสริมอุตสาหกรรมสารสกัด การวิจัยนวัตกรรม จัดศูนย์ให้คําปรึกษาและส่งเสริมผู้ประกอบการ ในปี 2561 มีมูลค่าเกือบ 27 ล้านบาท และปลายทางส่งเสริมการตลาดในและต่างประเทศ ช่วยสร้างรายได้เข้าประเทศ 559.718 ล้านบาท โดยการจับคู่ทางธุรกิจกับต่างประเทศ เปิดร้านค้าสมุนไพรในเมืองสมุนไพร จัดทํามาตรฐานคุณภาพผลิตภัณฑ์เพื่อการรับรองคุณภาพ
มกราคม **************************** 25 มกราคม 2562